Συντεταγμένες: 13°55′S 171°45′W﻿ / ﻿13.917°S 171.750°W﻿ / -13.917; -171.750

Το **Ουπόλου** είναι το δεύτερο μεγαλύτερο νησί των νησιών Σαμόα, μετά το Σαβάι, το οποίο σχηματίστηκε από ένα βασαλτικό ασπιδοειδές ηφαίστειο που αναδύεται από τον πυθμένα του δυτικού Ειρηνικού ωκεανού. Το νησί έχει μήκος 75 χιλιόμετρα και έχει έκταση 1.125 τετραγωνικά χιλιόμετρα. Με 143.418 κατοίκους (2011), είναι μακράν το πιο πυκνοκατοικημένο νησί των Σαμόα. Το Ουπόλου βρίσκεται νοτιοανατολικά του Σαβάι. Η Απία, η πρωτεύουσα, βρίσκεται στη μέση της βόρειας ακτής ενώ το Διεθνές Αεροδρόμιο Φαλεόλο βρίσκεται στο δυτικό άκρο του νησιού. Δεν έχουν καταγραφεί ηφαιστειακές εκρήξεις στο νησί, αν και υπάρχουν ενδείξεις για τρεις ροές λάβας, που χρονολογούνται από μερικές εκατοντάδες έως μερικές χιλιάδες χρόνια πριν.

Κατά την εκδοχή των Σαμόα της πολυνησιακής μυθολογίας, η Ουπόλου ήταν η πρώτη γυναίκα στο νησί.

Ιστορία
-------

Το 1841, στο νησί έλαβε χώρα ο βομβαρδισμός του Ουπόλου, ένα περιστατικό κατά τη διάρκεια της εξερευνητικής αποστολής των Ηνωμένων Πολιτειών.

Στα τέλη του 19ου αιώνα, ο σκωτσέζος συγγραφέας Ρόμπερτ Λούις Στίβενσον κατείχε μια έκταση 400 στρεμμάτων στο χωριό Βαϊλίμα στο Ουπόλου. Πέθανε εκεί το 1894 και είναι θαμμένος στην κορυφή του όρους Vaea με θέα στο πρώην κτήμα του. Το κτήμα Βαϊλίμα αγοράστηκε το 1900 για να χρησιμεύσει ως επίσημη κατοικία του Γερμανού κυβερνήτη των Γερμανικών Σαμόα. Όταν οι Βρετανοί ανέλαβαν τη διακυβέρνηση των νησιών, κατέσχεσαν το κτήμα και το χρησιμοποίησαν για την ίδια χρήση. Αργότερα χρησίμευσε ως κατοικία του διαχειριστή της Νέας Ζηλανδίας και, μετά την ανεξαρτησία, για τον αρχηγό κράτους των Σαμόα.

Τσουνάμι 2009 Σαμόα
-------------------

Το νησί Ουπόλου επλήγη από ένα τσουνάμι στις 06:48:11 τοπική ώρα στις 29 Σεπτεμβρίου του 2009 (17:48:11 UTC). Σύμφωνα με πληροφορίες, καταστράφηκαν είκοσι χωριά στη νότια πλευρά του Ουπόλου, συμπεριλαμβανομένης της Λέπα, της έδρας του πρωθυπουργού των Σαμόα, Tuilaepa Lupesoliai Sailele Malielegaoi. Στη Λέπα, μόνο η εκκλησία και η πινακίδα καλωσορίσματος του χωριού παρέμειναν όρθια μετά την καταστροφή.

Άγρια Ζωή
---------

Ένα εξαιρετικά μικρό είδος αράχνης ζει στο Ουπόλου. Σύμφωνα με το Βιβλίο Γκίνες, η αράχνη έχει το μέγεθος μιας τελείας σε μια τυπωμένη σελίδα.

Παραπομπές
----------

1. ↑  Magnitude 8.0 – Samoa Islands Region Αρχειοθετήθηκε 7 October 2009 στο Wayback Machine. Report on U.S. Geological Service's website. Retrieved online d.d. 29 September 2009.
2. ↑  Baris Atayman (29 Σεπτεμβρίου 2009). «Tsunami smashes Pacific islands, over 100 feared dead». www.windsorstar.com. Αρχειοθετήθηκε από το πρωτότυπο στις 6 Οκτωβρίου 2011. Ανακτήθηκε στις 30 Σεπτεμβρίου 2009.
3. ↑  McClean, Tamara (2 October 2009). «Searching ruins for reason to live after the tsunami». *The Daily Telegraph (Sydney)*.. Ανακτήθηκε στις 5 October 2009.
4. ↑  «At least seven dead after quake, tsunami hit Samoa». *New Zealand Herald*. 30 September 2009.. Ανακτήθηκε στις 19 August 2010.
5. ↑  «Smallest spider». Guinness World Records. Ανακτήθηκε στις 6 Ιουλίου 2017.

Εξωτερικοί σύνδεσμοι
--------------------

* Πολυμέσα σχετικά με το θέμα  Upolu στο Wikimedia Commons

  


|  |  |  |  |
| --- | --- | --- | --- |
| 

| π • σ • ε
Νησιά των Σαμόα |
| --- |
|  |
| 
* Απολίμα
* Ναμούα
* Νούουλουα
* Νούουλοπα
* Νούουσαφε'ε
* Νούουτελε
* Μανόνο
* Ουπόλου
* Σαβάι
* Φανουατάπου
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 315143356
* LCCN: sh2005001020

 |

 |